बैद्यले युवा तप्कालाई संवोधन गर्दै भने– ‘प्रधानमन्त्री ओली समृद्धिका कुरा गर्छन् तर सीमा मिचिंदा किन बोल्दैनन् ? ओली नेतृत्वको सरकारलाई अहिले राष्ट्रवादी भनिए पनि त्यसले दलाल पूँजीवाद र सामन्तवादको रक्षाकवचको काम गरिरहेको छ । यस्तो सरकारले राष्ट्रियता, जनतन्त्र र जनजिविकाको रक्षा गर्न सक्दैन । झापा आन्दोलन र जनयुद्धको नेतृत्व गरेको जस एमाले र माओवादीले लिनै मिल्दैन । ती आन्दोलनको नेतृत्व गरेको नाममा ओली र प्रचण्डले कम्युनिष्ट आन्दोलनलाई संसदमा लगेर टुंग्याएका छन् । युवा मार्चपासको क्रममा नेताहरु सीपी गजुरेल, रामसिंह श्रीसलगायतकाले बोलेका थिए ।
